Lav et referat af nedenstående tekst:

Tekst:
Leverancer af olie til Læsøfærgen og drikkevarer til passagererne under overfarten. Det er nogle af de varer og ydelser, Venstre-borgmester Tobias Birch Johansens selskaber ifølge mediet Frihedsbrevet har solgt til kommunen. Det har på ti år kostet kommunen et tocifret millionbeløb. Ifølge mediet er handlerne sket uden udbud, idet kommunen selv oplyser til Frihedsbrevet, at der ikke findes nogle udbud på opgaverne i kommunens interne systemer. Borgmesteren fastholder alligevel overfor mediet, at han har været fair og ikke taget overpris i handlerne. - Jeg mener, at jeg har leveret en ordentlig service til en ordentlig pris uden at tage røven på nogen, siger Tobias Birch Johansen til Frihedsbrevet og understreger, at der ikke er tale om en ulovlig praksis. "Nepotisme" Det skaber dog kritik hos kommunens viceborgmester, Karsten Skov Petersen (løsgænger). Han siger til Frihedsbrevet, at der er "lidt nepotisme i det, der foregår på Læsø". Også flere eksperter får dybe panderynker over borgmesterens to kasketter. Her vurderer rådgiver for offentlige institutioner i udbud, Steen Jensen, tidligere indkøbschef i Fredericia Kommune, at der ikke er tale om god forvaltningsskik, mens formand for antikorruptionsorganisationen Transparency Internationals danske afdeling, Jesper Olsen, også stiller spørgsmålstegn ved praksissen: - Man skal spørge sig selv, om der er unfair konkurrence, og om kommunen indgår en dårligere handel. Jeg synes, det er svært at se, at man har tænkt over det, siger han til mediet.

Referat:
Gennem private selskaber har Venstres borgmester, Tobias Birch Johansen, tjent millioner på Læsø Kommune, skriver medie.